ฎีกามีคำสั่งเลื่อนอ่านคำพิพากษาคดีแกนนำแดงชุมนุมล้อมบ้านพักสี่เสาเทเวศร์ พล.อ.เปรมปี 50
ศาลฎีกามีคำสั่งเลื่อนอ่านคำพิพากษา คดีแกนนำเสื้อแดงชุมนุมล้อมบ้านพักสี่เสาเทเวศร์ของ พล.อ.เปรม เมื่อปี 2550 เหตุ วีระกานต์ ป่วยรักษาตัวอยู่ที่โรงพยาบาลโดยศาลนัดอ่านคำพิพากษาใหม่เป็นวันที่ 23 ก.ย.นี้31 ก.ค.2562Banrasdr Photo รายงานว่าศาลฎีกามีคำสั่งเลื่อนอ่านคำพิพากษา คดีชุมนุมล้อมบ้านพักสี่เสาเทเวศร์ของ พล.อ.เปรม ติณสูลานนท์ ประธานองคมนตรีและรัฐบุรุษ เมื่อปี 2550 ที่พนักงานอัยการฝ่ายคดีอาญา 10 เป็นโจทก์ยื่นฟ้องแกนนำต่อต้านรัฐประหารขณะนั้น ประกอบด้วย นพรุจ หรือนพรุฒ วรชิตวุฒิกุล วีระศักดิ์ เหมะธุลิน วันชัย นาพุทธา วีระกานต์ มุสิกพงศ์ ณัฐวุฒิ ใสยเกื้อ วิภูแถลง พัฒนภูมิไท และ นพ.เหวง โตจิราการ เป็นจำเลยที่ 1-7 ในข้อหามั่วสุมกันตั้งแต่ 10 คนขึ้นไป ใช้กำลังประทุษร้าย ก่อให้เกิดความวุ่นวายในบ้านเมือง โดยมีอาวุธ โดยเป็นหัวหน้า หรือผู้มีหน้าที่สั่งการ ร่วมกันต่อสู้ขัดขวางเจ้าพนักงานโดยใช้กำลังขู่เข็ญ และเมื่อเจ้าพนักงานสั่งให้ผู้ที่มั่วสุมเลิกไปแล้วไม่เลิก ตามประมวลกฎหมายอาญา มาตรา 138 วรรคสอง 215 216 297 298ประกอบมาตรา 33 83 และ 91โดยวันนี้ทนายความของวีระกานต์ อดีตประธาน นปช. หนึ่งในจำเลย ยื่นคำร้องขอเลื่อนพร้อมใบรับรองแพทย์ว่าป่วยรักษาตัวอยู่ที่โรงพยาบาล ซึ่งศาลพิจารณาแล้วมีคำสั่งให้เลื่อนอ่านคำพิพากษาศาลฎีกาออกไป โดยนัดอ่านคำพิพากษาอีกครั้งในวันที่ 23 ก.ย.เวลา 9.00 น. โดยมี จตุพร พรหมพันธุ์ ประธานนปช.และแกนนำอีกหลายคนเดินทางมาให้กำลังใจสำหรับคดีนี้ ศาลชั้นต้นมีคำพิพากษาเมื่อปี 2558 ให้จำคุก นพรุจ จำเลยที่ 1 เป็นเวลา 2 ปี 8 เดือน ฐานทำร้ายร่างกายเจ้าพนักงานซึ่งปฏิบัติหน้าที่ฯ ส่วนวีระกานต์ ณัฐวุฒิ วิภูแถลง และ นพ.เหวง จำเลยที่ 4-7 คนละ 4 ปี 4 เดือน ฐานมั่วสุมกันตั้งแต่ 10 คนขึ้นไป ใช้กำลังประทุษร้ายฯ และเป็นผู้ใช้ให้ผู้อื่นขัดขวางการปฏิบัติหน้าที่ของเจ้าพนักงานฯ และให้ยกฟ้อง วีระศักดิ์ และวันชัย จำเลยที่ 2-3 พร้อมให้ริบของกลางทั้งหมดต่อมาจำเลยที่ 1 ยื่นอุทธรณ์ต่อสู้ว่า จำเลยไม่อยู่ในวันที่เกิดเหตุ ส่วนจำเลยที่ 4 -7 ยื่นอุทธรณ์ต่อสู้ว่าการกระทำของจำเลยเป็นความผิดเพียงกรรมเดียว และเป็นการกระทำเพื่อปกป้องการถูกคุกคาม ซึ่งเป็นข้อยกเว้นในการลงโทษ ส่วนวีระศักดิ์และวันชัย จำเลยที่ 2-3 ซึ่งศาลยกฟ้องนั้น อัยการโจทก์ไม่ได้ยื่นอุทธรณ์ศาลอุทธรณ์พิพากษาเมื่อวันที่ 9 ม.ค. 2560 แก้เป็นว่า จำเลยมีความผิดฐานเป็นผู้สนับสนุน ต่อสู้ขัดขวางเจ้าพนักงานฯ ตามมาตรา 138 วรรคสอง ให้จำคุกคนละ 1 ปี และมีความผิดฐานมั่วสุมตั้งแต่ 10 คนขึ้นไป ก่อให้เกิดความวุ่นวายโดยเป็นหัวหน้าสั่งการ ซึ่งเจ้าพนักงานสั่งให้เลิกแล้วไม่เลิก ตามมาตรา 215 วรรคหนึ่งและวรรคสาม มาตรา 216 ประกอบมาตรา 83 ซึ่งเป็นการกระทำกรรมเดียว แต่ผิดกฎหมายหลายบท ให้ลงโทษตามมาตรา 215 วรรคสาม 1 กระทง ให้จำคุกคนละ 3 ปี รวมจำคุกคนละ 4 ปี แต่คำให้การเป็นประโยชน์ต่อการพิจารณาคดีอยู่บ้าง ลดโทษให้ 1 ใน 3 คงจำคุกจำเลยที่ 4-7 คนละ 2 ปี 8 เดือน นอกเหนือจากที่แก้ให้เป็นไปตามคำพิพากษาศาลชั้นต้น ซึ่งในส่วนของนายนพรุจ จำเลยที่ 1 คงจำคุก 2 ปี 8 เดือนหลังศาลอุทธรณ์พิพากษา ศาลอนุญาตให้ประกันตัวจำเลยทั้งห้า โดยตีราคาประกันคนละ 500000 บาท พร้อมกำหนดเงื่อนไขเดิมคือ ห้ามเดินทางออกนอกราชอาณาจักรเว้นแต่ได้รับอนุญาตคดีนี้ตามฟ้องเกิดขึ้นเมื่อ 22 ก.ค. 2550 แกนนำและแนวร่วม นปช. หรือ นปก.ขณะนั้น นำขบวนผู้ชุมนุมหลายพันคนจากเวทีปราศรัยเคลื่อนที่สนามหลวง ไปยังบ้านพักสี่เสาเทเวศร์ของ พล.อ.เปรม เพื่อเรียกร้องกดดันให้ลาออกจากตำแหน่ง ซึ่งระหว่างเหตุการณ์ดังกล่าว ได้มีการต่อสู้ขัดขวางเจ้าพนักงานโดยใช้กำลังขู่เข็ญ ซึ่งนพรุจ จำเลยที่ 1 ได้ใช้ไม้เสาธงตีประทุษร้ายร่างกาย ร.ต.อ.ทวีศักดิ์ นามจันทร์เจียม เป็นเหตุให้กระดูกข้อมือแตกเป็นอันตรายสาหัสจำเลยคดีนี้ตั้งแต่ต้นประกอบด้วย นพรุจ หรือนพรุฒ วรชิตวุฒิกุล แกนนำกลุ่มพิราบขาว 2006 วีระศักดิ์ เหมะธุลิน วันชัย นาพุทธา วีระกานต์ มุสิกพงศ์ อดีตประธาน นปช. นายณัฐวุฒิ ใสยเกื้อ เลขาธิการ นปช. นายวิภูแถลง พัฒนภูมิไท อดีต ส.ส.บัญชีรายชื่อ พรรคเพื่อไทย และแกนนำ นปช. และ นพ.เหวง โตจิราการ อดีต ส.ส.บัญชีรายชื่อ พรรคเพื่อไทย และแกนนำ นปช.วานนี้ก่อนศาลอ่านคำพิพากษา นพ.เหวง หนึ่งในจำเลย โพสต์บันทึกส่วนตัวในเหตุการณ์ดังกล่าวภายใต้ชื่อ ประวัติศาสตร์เสี้ยวเล็กๆที่ต้องบันทึกไว้กรณีหน้าบ้านสี่เสาในค่ำคืนวันบุกสลายของกองกำลังรัฐบาลเผด็จการทหาร ดังนี้ขณะที่ ณัฐวุฒิ โพสต์เปรียบเทียบคดีตนเองกับคดีของแกนนำพันธมิตรฯ กลุ่มประชาชนที่เป็นคู่ขัดแย้งกันมาตลอด 10 กว่าปี ดังนี้
ศาลฎีกามีคำสั่งเลื่อนอ่านคำพิพากษา คดีแกนนำเสื้อแดงชุมนุมล้อมบ้านพักสี่เสาเทเวศร์ของ พล.อ.เปรม เมื่อปี 2550 เหตุ วีระกานต์ ป่วยรักษาตัวอยู่ที่โรงพยาบาล โดยศาลนัดอ่านคำพิพากษาใหม่เป็นวันที่ 23
บ้านสี่เสาเทเวศร์,เปรม ติณสูลานนท์,เสื้อแดง,วีระกานต์ มุสิกพงศ์,ณัฐวุฒิ ใสยเกื้อ,เหวง โตจิราการ